CELEX: 32021R1756
Language: lt
Date: 2021-10-06 00:00:00
Title: Europos Parlamento ir Tarybos reglamentas (ES) 2021/1756 2021 m. spalio 6 d. kuriuo iš dalies keičiamos Reglamento (ES) 2017/625 nuostatos dėl iš trečiųjų šalių į Sąjungą eksportuojamų gyvūnų ir gyvūninių produktų oficialios kontrolės, siekiant užtikrinti, kad būtų laikomasi draudimo tam tikrais atvejais naudoti antimikrobines medžiagas, ir Reglamento (EB) Nr. 853/2004 nuostatos dėl tiesiogiai tiekiamos naminių paukščių ir kiškiažvėrių mėsos (Tekstas svarbus EEE)

2021 10 8   
               
               
                  LT
               
               
                  Europos Sąjungos oficialusis leidinys
               
               
                  L 357/27
               
            
         EUROPOS PARLAMENTO IR TARYBOS REGLAMENTAS (ES) 2021/1756
         2021 m. spalio 6 d.
         kuriuo iš dalies keičiamos Reglamento (ES) 2017/625 nuostatos dėl iš trečiųjų šalių į Sąjungą eksportuojamų gyvūnų ir gyvūninių produktų oficialios kontrolės, siekiant užtikrinti, kad būtų laikomasi draudimo tam tikrais atvejais naudoti antimikrobines medžiagas, ir Reglamento (EB) Nr. 853/2004 nuostatos dėl tiesiogiai tiekiamos naminių paukščių ir kiškiažvėrių mėsos
         (Tekstas svarbus EEE)
         EUROPOS PARLAMENTAS IR EUROPOS SĄJUNGOS TARYBA,
         atsižvelgdami į Sutartį dėl Europos Sąjungos veikimo, ypač į jos 43 straipsnio 2 dalį, 114 straipsnį ir 168 straipsnio 4 dalies b punktą,
         atsižvelgdami į Europos Komisijos pasiūlymą,
         teisėkūros procedūra priimamo akto projektą perdavus nacionaliniams parlamentams,
         atsižvelgdami į Europos ekonomikos ir socialinių reikalų komiteto nuomonę (1),
         pasikonsultavę su Regionų komitetu,
         laikydamiesi įprastos teisėkūros procedūros (2),
         kadangi:
         
                     (1)
                  
                  
                     Europos Parlamento ir Tarybos reglamente (ES) 2017/625 (3) nustatytos oficialios kontrolės, kuria siekiama patikrinti, ar laikomasi, inter alia, maisto ir pašarų saugos taisyklių, vykdymo taisyklės;
                  
               
                     (2)
                  
                  
                     Europos Parlamento ir Tarybos reglamente (ES) 2019/6 (4) nustatytos, inter alia, veterinarinių vaistų kontrolės ir naudojimo taisyklės, ypatingą dėmesį skiriant atsparumui antimikrobinėms medžiagoms;
                  
               
                     (3)
                  
                  
                     laikantis Reglamento (ES) 2019/6, apdairus ir atsakingas antimikrobinių medžiagų naudojimas gyvūnams užtikrinamas, inter alia, taikant draudimą naudoti antimikrobines medžiagas augimui skatinti bei produktyvumui didinti ir draudimą naudoti antimikrobines medžiagas, skirtas tam tikroms žmonių infekcijoms gydyti. Pagal Reglamento (ES) 2019/6 118 straipsnio 1 dalį reikalaujama, kad gyvūnus ir gyvūninius produktus į Sąjungą eksportuojantys trečiųjų valstybių veiklos vykdytojai laikytųsi tų draudimų. Kaip pabrėžta to reglamento 49 konstatuojamojoje dalyje, svarbu atsižvelgti į tarptautinį atsparumo antimikrobinėms medžiagoms vystymosi aspektą imantis nediskriminacinių ir proporcingų priemonių, laikantis Sąjungos įsipareigojimų pagal tarptautinius susitarimus;
                  
               
                     (4)
                  
                  
                     Reglamento (ES) 2019/6 118 straipsnis paremtas 2017 m. birželio 29 d. Komisijos komunikatu „Bendros sveikatos koncepcija grindžiamas kovos su atsparumu antimikrobinėms medžiagoms (AAM) veiksmų planas“ stiprinant atsparumo antimikrobinėms medžiagoms prevenciją ir kontrolę ir skatinant apdairiau bei atsakingiau naudoti antimikrobines medžiagas gyvūnams;
                  
               
                     (5)
                  
                  
                     siekiant užtikrinti, kad būtų veiksmingai įgyvendintas draudimas naudoti antimikrobines medžiagas augimui skatinti bei produktyvumui didinti ir naudoti antimikrobines medžiagas, skirtas tam tikroms žmonių infekcijoms gydyti, į Reglamento (ES) 2017/625 taikymo sritį turėtų būti įtraukta oficiali kontrolė, skirta patikrinti, ar į Sąjungą eksportuojami gyvūnai ir gyvūniniai produktai atitinka Reglamento (ES) 2019/6 118 straipsnio 1 dalį, vėlgi laikantis Sąjungos įsipareigojimų pagal tarptautinius susitarimus;
                  
               
                     (6)
                  
                  
                     pagal Reglamento (ES) 2017/625 18 straipsnio 7 dalies g punktą Komisija turi priimti konkrečias šukučių, jūrinių pilvakojų moliuskų ir holoturijų oficialių patikrinimų vykdymo taisykles ir sąlygas, kai auginimo ir valymo natūraliomis sąlygomis vietų nėra būtina klasifikuoti. Holoturijos priklauso phylum Echinodermata (dygiaodžiai) klasei. Dygiaodžiai paprastai nėra maitinamąją terpę filtruojantys gyvūnai. Todėl mikroorganizmų, susijusių su užterštumu fekalijomis, susikaupimo šiuose gyvūnuose rizika yra nedidelė. Be to, nepateikta epidemiologinės informacijos, kuri galėtų susieti riziką visuomenės sveikatai su maitinamosios medžiagos nefiltruojančiais dygiaodžiais. Dėl tos priežasties Reglamento (ES) 2017/625 18 straipsnio 7 dalies g punkte nustatyta galimybė nukrypti nuo reikalavimo klasifikuoti auginimo ir natūralaus išsivalymo vietas turėtų būti taikoma visiems maitinamosios terpės nefiltruojantiems dygiaodžiams, pvz., priklausantiems dygiaodžių klasei, ir neapsiriboti holoturijomis. Dėl tos pačios priežasties reikėtų paaiškinti, kad klasifikuojamų auginimo ir valymo natūraliomis sąlygomis vietų klasifikavimo ir stebėsenos sąlygos, kurias turi nustatyti Komisija, taikomos gyviems dvigeldžiams moliuskams, dygiaodžiams, gaubtagyviams ir jūriniams pilvakojams moliuskams, išskyrus tuos jūrinius pilvakojus ir dygiaodžius, kurie nefiltruoja maitinamosios medžiagos. Reglamento (ES) 2017/625 18 straipsnio 6, 7 ir 8 dalyse vartojamos terminų apibrėžtys turėtų būti atitinkamai suderintos;
                  
               
                     (7)
                  
                  
                     į Europos Parlamento ir Tarybos reglamento (EB) Nr. 853/2004 (5) taikymo sritį nepatenka maži ūkyje paskerstų naminių paukščių ir kiškiažvėrių mėsos kiekiai, kuriuos gamintojas tiesiogiai tiekia galutiniam vartotojui arba vietinėms mažmeninės prekybos įmonėms, pirmiau minėtą šviežią mėsą tiesiogiai tiekiančioms galutiniam vartotojui. Nuo to reglamento taikymo dienos, t. y. 2006 m. sausio 1 d., reglamento netaikymas kaip pereinamojo laikotarpio priemonė buvo pratęstas kelis kartus visai naminių paukščių ir kiškiažvėrių mėsai. Paskutinį kartą pereinamasis laikotarpis buvo pratęstas Komisijos reglamentu (ES) 2017/185 (6) iki 2020 m. gruodžio 31 d. Per 15 pereinamojo laikotarpio metų nebuvo pastebėta žymių maisto saugos problemų, kurias būtų sukėlusi pratęsto laikotarpio sąlygomis vykdoma veikla. Be to, savo 2020 m. gegužės 20 d. komunikate „Sąžininga, sveika ir aplinkai palanki maisto sistema pagal strategiją „Nuo ūkio iki stalo““ Komisija pabrėžė trumpesnių tiekimo grandinių svarbą siekiant didinti regioninių ir vietos maisto sistemų atsparumą. Taigi, turėtų būti nustatyta, kad visai naminių paukščių ir kiškiažvėrių mėsai taikomos nukrypti leidžiančios nuostatos būtų nuolat pratęsiamos. Reglamentas (EB) Nr. 853/2004 turėtų būti atitinkamai iš dalies pakeistas;
                  
               
                     (8)
                  
                  
                     pagal Reglamento (ES) 2017/625 47 straipsnio 1 dalies e punktą kompetentingos institucijos turi atlikti kiekvienos gyvūnų ir prekių siuntos, kuriai taikomos, inter alia, pagal Europos Parlamento ir Tarybos reglamento (ES) 2016/429 (7) 249 straipsnį priimtuose aktuose numatytos neatidėliotinos priemonės, oficialią kontrolę pirmo atvežimo į Sąjungą pasienio kontrolės poste. Tačiau Reglamento (ES) 2016/429 249 straipsnis nėra susijęs su Komisijos neatidėliotinomis priemonėmis. Ta klaida turėtų būti ištaisyta ir turėtų būti daroma nuoroda į Reglamento (ES) 2016/429 261 straipsnį;
                  
               
                     (9)
                  
                  
                     kadangi šio reglamento tikslo, t. y. leisti oficialiai kontrolei naudoti antimikrobines medžiagas į Sąjungą patenkantiems gyvūnams ir gyvūniniams produktams, valstybės narės negali deramai pasiekti, o to tikslo būtų geriau siekti Sąjungos lygmeniu, laikydamasi Europos Sąjungos sutarties 5 straipsnyje nustatyto subsidiarumo principo Sąjunga gali patvirtinti priemones. Pagal tame straipsnyje nustatytą proporcingumo principą šiuo reglamentu neviršijama to, kas būtina nurodytam tikslui pasiekti;
                  
               
                     (10)
                  
                  
                     todėl Reglamentas (ES) 2017/625 turėtų būti atitinkamai iš dalies pakeistas;
                  
               
                     (11)
                  
                  
                     kadangi Reglamentas (ES) 2019/6 taikomas nuo 2022 m. sausio 28 d., atitinkamos šio reglamento nuostatos turėtų būti taikomos nuo tos pačios datos,
                  
               PRIĖMĖ ŠĮ REGLAMENTĄ:
         
            1 straipsnis
            Reglamentas (ES) 2017/625 iš dalies keičiamas taip:
            
                        1)
                     
                     
                        1 straipsnio 4 dalies c punktas pakeičiamas taip:
                        
                                    „c)
                                 
                                 
                                    Europos Parlamento ir Tarybos reglamento (ES) 2019/6 (*1); tačiau šis reglamentas taikomas oficialiai kontrolei, skirtai patikrinti, ar laikomasi to reglamento 118 straipsnio 1 dalies.
                                 
                              
                           (*1)  2018 m. gruodžio 11 d. Europos Parlamento ir Tarybos reglamentas (ES) 2019/6 dėl veterinarinių vaistų, kuriuo panaikinama Direktyva 2001/82/EB (OL L 4, 2019 1 7, p. 43).“;"
                        
                     
                  
                        2)
                     
                     
                        18 straipsnis iš dalies keičiamas taip:
                        
                                    a)
                                 
                                 
                                    6 dalis pakeičiama taip:
                                    
                                                „6.
                                             
                                             
                                                1 dalyje nurodytos oficialios gyvų dvigeldžių moliuskų, dygiaodžių, gaubtagyvių ir jūrinių pilvakojų kontrolės tikslais kompetentingos institucijos klasifikuoja auginimo ir valymo natūraliomis sąlygomis vietas.“;
                                             
                                          
                              
                                    b)
                                 
                                 
                                    7 dalies g punktas pakeičiamas taip:
                                    
                                                „g)
                                             
                                             
                                                kriterijais ir sąlygomis, kurių laikantis nustatoma, nukrypstant nuo 6 dalies, kada auginimo ir valymo natūraliomis sąlygomis vietos neturi būti klasifikuojamos, kai tai taikoma:
                                                
                                                            i)
                                                         
                                                         
                                                            šukutėms, ir
                                                         
                                                      
                                                            ii)
                                                         
                                                         
                                                            kai jie nėra maitinamosios terpės filtruotojai: dygiaodžiai ir jūriniai pilvakojai;“;
                                                         
                                                      
                                          
                              
                                    c)
                                 
                                 
                                    8 dalies b punktas pakeičiamas taip:
                                    
                                                „b)
                                             
                                             
                                                klasifikuojamų gyvų dvigeldžių moliuskų, dygiaodžių, gaubtagyvių ir jūrinių pilvakojų auginimo ir valymo natūraliomis sąlygomis klasifikavimo ir stebėsenos sąlygos;“;
                                             
                                          
                              
                  
                        3)
                     
                     
                        47 straipsnio 1 dalies e punktas pakeičiamas taip:
                        
                                    „e)
                                 
                                 
                                    gyvūnų ir prekių, kuriems taikoma neatidėliotina priemonė, numatyta aktuose, priimtuose pagal Reglamento (EB) Nr. 178/2002 53 straipsnį, Reglamento (ES) 2016/429 261 straipsnį arba Reglamento (ES) 2016/2031 28 straipsnio 1 dalį, 30 straipsnio 1 dalį, 40 straipsnio 3 dalį, 41 straipsnio 3 dalį, 49 straipsnio 1 dalį, 53 straipsnio 3 dalį ir 54 straipsnio 3 dalį, pagal kurią reikalaujama atlikti tų gyvūnų ar prekių, identifikuojamų pagal jų kodus Kombinuotojoje nomenklatūroje, siuntų oficialią kontrolę juos įvežant į Sąjungą;“.
                                 
                              
                  
         
            2 straipsnis
            Reglamento (EB) Nr. 853/2004 1 straipsnio 3 dalies d punktas pakeičiamas taip:
            
                        „d)
                     
                     
                        mažiems ūkyje paskerstų naminių paukščių ir kiškinių mėsos kiekiams, kuriuos gamintojas tiesiogiai tiekia galutiniam vartotojui arba į vietines mažmeninės prekybos vietas, tiesiogiai tiekiančias tokią mėsą galutiniam vartotojui;“.
                     
                  
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. spalio 28 d.
            Tačiau 1 straipsnio 1 punktas taikomas nuo 2022 m. sausio 28 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Strasbūre 2021 m. spalio 6 d.
            
               
                  Europos Parlamento vardu
               
               
                  Pirmininkas
               
               D. M. SASSOLI
            
            
               
                  Tarybos vardu
               
               
                  Pirmininkas
               
               A. LOGAR
            
         
         
            (1)  OL C 341, 2021 8 24, p. 107.
         
            (2)  2021 m. rugsėjo 15 d. Europos Parlamento pozicija (dar nepaskelbta Oficialiajame leidinyje) ir 2021 m. rugsėjo 28 d. Tarybos sprendimas.
         
            (3)  2017 m. kovo 15 d. Europos Parlamento ir Tarybos reglamentas (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas) (OL L 95, 2017 4 7, p. 1).
         
            (4)  2018 m. gruodžio 11 d. Europos Parlamento ir Tarybos reglamentas (ES) 2019/6 dėl veterinarinių vaistų, kuriuo panaikinama Direktyva 2001/82/EB (OL L 4, 2019 1 7, p. 43).
         
            (5)  2004 m. balandžio 29 d. Europos Parlamento ir Tarybos reglamentas (EB) Nr. 853/2004, nustatantis konkrečius gyvūninės kilmės maisto produktų higienos reikalavimus (OL L 139, 2004 4 30, p. 55).
         
            (6)  2017 m. vasario 2 d. Komisijos reglamentas (ES) 2017/185, kuriuo nustatomos Europos Parlamento ir Tarybos reglamentų (EB) Nr. 853/2004 ir (EB) Nr. 854/2004 tam tikrų nuostatų taikymo pereinamojo laikotarpio priemonės (OL L 29, 2017 2 3, p. 21).
         
            (7)  2016 m. kovo 9 d. Europos Parlamento ir Tarybos reglamentas (ES) 2016/429 dėl užkrečiamųjų gyvūnų ligų, kuriuo iš dalies keičiami ir panaikinami tam tikri gyvūnų sveikatos srities aktai („Gyvūnų sveikatos teisės aktas“) (OL L 84, 2016 3 31, p. 1).